open-index/open-wikipedia-markdown huggingface dataset:
Σέναντ Λούλιτς

Ο **Σέναντ Λούλιτς** (*Senad Lulić *, 18 Ιανουαρίου 1986) είναι Βόσνιος πρώην διεθνής ποδοσφαιριστής που αγωνιζόταν ως μέσος. Συνολικά, κατέγραψε 57 συμμετοχές και 4 γκολ με την Εθνική Βοσνίας, εκπροσωπώντας την χώρα του στο Παγκόσμιο Κύπελλο του 2014.

## Καριέρα
Η επαγγελματική του καριέρα ξεκίνησε στην ελβετική FC Chur 97 το 2003. Στη συνέχεια, έπαιξε στην Μπελλιντσόνα, στους Γκρασχόπερς Ζυρίχης και στους Γιανγκ Μπόις Βέρνης. Από το καλοκαίρι του 2011 μέχρι και το 2021, ήταν παίκτης της Λάτσιο, με την οποία κατέκτησε δύο κύπελλα Ιταλίας (2012-2013, 2018-2019) και δύο Σούπερ Καπ Ιταλίας (2017,2019). Τον Ιούλιο του 2017 έγινε αρχηγός της ομάδας. Αποσύρθηκε από την ενεργό δράση τον Ιούνιο του 2022.

Ξεκίνησε να αγωνίζεται στην Εθνική Βοσνίας το 2008 και ήταν στο ρόστερ της ομάδας στο Μουντιάλ του 2014. Το 2017 ανακοίνωσε πως δε θα παίξει ξανά με την εθνική ομάδα.

## Ρατσιστικές δηλώσεις
Το 2016, μετά από έναν αγώνα εναντίον της Ρόμα, ο Λούλιτς δήλωσε αναφερόμενος στον Αντόνιο Ρίντιγκερ: «Μέχρι πριν από δύο χρόνια στην Στουτγκάρδη ο Ρούντιγκερ πουλούσε κάλτσες και ζώνες και τώρα μας το παίζει φαινόμενο. Δεν είναι δικό του το φταίξιμο, αλλά αυτών που είναι γύρω του». Για αυτή τη δήλωση του επιβλήθηκε τιμωρία 20 ημερών και πρόστιμο 10.000 ευρώ.

## Παραπομπές


Κατηγορία:Βόσνιοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βοσνίας και Ερζεγοβίνης
Κατηγορία:Ποδοσφαιριστές ΑΚ Μπελλιντσόνα
Κατηγορία:Ποδοσφαιριστές Τσάλεντζ Λιγκ Ελβετίας
Κατηγορία:Ποδοσφαιριστές Γκρασχόπερς Ζυρίχης
Κατηγορία:Ποδοσφαιριστές Γιανγκ Μπόις Βέρνης
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ξένοι ποδοσφαιριστές στην Ελβετία
Κατηγορία:Ποδοσφαιριστές Λάτσιο
Κατηγορία:Ποδοσφαιριστές Σέριε Α
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Παγκοσμίου Κυπέλλου 2014
Killer Queen

To "**Killer Queen**" είναι τραγούδι του αγγλικού rock συγκροτήματος Queen, το οποίο συμπεριλήφθηκε στον τρίτο δίσκο του σχήματος *[[Sheer Heart Attack]]*, το 1973. Το κομμάτι γράφτηκε από τον Φρέντι Μέρκιουρι. Το εν λόγω τραγούδι κυκλοφόρησε και ως single την ίδια χρονιά. Και έγινε η πρώτη διεθνής μεγάλη επιτυχία του συγκροτήματος. Το κομμάτι αφορά ένα call girl της υψηλής κοινωνίας. Το single έφτασε στο νούμερο δύο των βρετανικών charts και στο νούμερο 12 των αμερικανικών charts. Μεταξύ άλλων έφτασε στο νούμερο 2 των ιρλανδικών charts και στο νούμερο 3 των ολλανδικών και στο 4 των νορβηγικών. Στα αυστραλιανά έφτασε έως το νούμερο 24.

## Παραπομπές


## Εξωτερικοί
* 
* Lyrics at Queen official website

Κατηγορία:Τραγούδια του 1974
Κατηγορία:Singles του 1974
Κατηγορία:Τραγούδια των Queen
Κατηγορία:Singles της Elektra Records
Κατηγορία:Singles της EMI Records
Κατηγορία:Singles της Hollywood Records
Αλβέρτος της Πρωσίας

Με το όνομα αυτό υπάρχυν οι κάτωθι:

* Αλβέρτος της Πρωσίας (1490-1568) δούκας της Πρωσίας και μέγας μάγιστρος των Τευτόνων ιπποτών.
* Αλβέρτος της Πρωσίας (1809-1872) πρίγκιπας της Πρωσίας.
* Αλβέρτος της Πρωσίας (1837-1906) πρίγκιπας της Πρωσίας, γιος του προηγουμένου.
Αδαλβέρτος της Πρωσίας (1811-1873)

Ο **Αδαλβέρτος** (γερμ. *Adalbert*, 29 Οκτωβρίου 1811 - 6 Ιουνίου 1873) του Οίκου των Χοεντσόλλερν ήταν πρίγκιπας της Πρωσίας.

## Βιογραφία
Ο *Ερρίκος Γουλιέλμος Αδαλβέρτος* ήταν το πέμπτο παιδί και ο τρίτος (πρώτος επιβιώσας) γιος του Γουλιέλμου της Πρωσίας και της Μαρίας Άννας, κόρης του Φρειδερίκου Ε΄ της Έσσης-Χόμμπουργκ.

Το 1873 απεβίωσε στο Κάρλσμπαντ σε ηλικία 62 ετών.

## Οικογένεια
Νυμφεύτηκε την Τερέζ Έλσσλερ, χορεύτρια, κόρη του Γιόχαν Φλόριαν Έλσσλερ, γραφέα του Γιόζεφ Χάυντν. Ο γάμος ήταν μοργανατικός και ο εξάδελφος του Αδαλβέρτου, Φρειδερίκου Γουλιέλμος Δ΄ της Πρωσίας, απένειμε στην Τερέζ και στους απογόνους της τον τίτλο του *[[Βαρόνος|βαρόνου/βαρόνης]] του Μπάρνιμ*. Είχε τέκνο:
* Αδαλβέρτος (1841 - 1860), απεβίωσε σε εξερεύνηση στο Νείλο.

## Πρόγονοι

## Πηγές
* Herman von Petersdorff (1898), "Wilhelm, Prinz von Preußen", Allgemeine Deutsche Biographie (ADB) (in German), 43, Leipzig: Duncker & Humblot, pp. 171–177
* Franz Joseph Adolph Schneidawind (1856), Prinz Wilhelm von Preußen in den Kriegen seiner Zeit, Verlag der Deckerschen Geheimen Ober-Hofbuchdruckerei, Complete text at Google Books
## Παραπομπές


Κατηγορία:Οίκος των Χοεντσόλερν
Φρειδερίκος της Πρωσίας

Το όνομα **Φρειδερίκος της Πρωσίας** μπορεί να αναφέρεται στα εξής πρόσωπα:

* Φρειδερίκος της Πρωσίας (1794-1863) πρίγκιπας της Πρωσίας, στρατηγός του Β. Ιππικού, νομάρχης. Γιος του Λουδοβίκου-Καρόλου της Πρωσίας, πρίγκιπα της Πρωσίας.
* Φρειδερίκος της Πρωσίας (1911-1966) πρίγκιπας της Πρωσίας. Γιος του Γουλιέλμου της Γερμανίας διαδόχου της Γερμανίας.
Μαρία του Χοεντσόλερν-Ζίγκμαρινγκεν

Η **Μαρία** (γερμ. *Marie von Hohenzollern-Sigmaringen*, 17 Νοεμβρίου 1845 - 26 Νοεμβρίου 1912) του Οίκου του Χοεντσόλλερν-Ζίγκμαρινγκεν ήταν πριγκίπισσα του Χοεντσόλλερν-Ζίγκμαρινγκεν και μετέπειτα κόμισσα της Φλάνδρας. Ήταν η μητέρα του Αλβέρτου Α΄ του Βελγίου.

## Βιογραφία
Η *Μαρία Λουίζα Αλεξάνδρα Καρολίνα* γεννήθηκε στις 17 Νοεμβρίου 1845 στο Ζίγκμαρινγκεν του Πριγκιπάτου του Χοεντσόλλερν-Ζίγκμαρινγκεν και ήταν το έκτο παιδί και η δεύτερη κόρη του Καρόλου Αντωνίου του Χοεντσόλλερν, Πρωθυπουργού της Πρωσίας, και της Ιωσηφίνας της Βάδης, αδελφής του Καρόλου Α΄ της Ρουμανίας.

Η Μαρία θεωρήθηκε πιθανή σύζυγος για τον Αλβέρτο Εδουάρδο, Πρίγκηπα της Ουαλίας. Παρόλο που η οικογένειά της την θεωρούσε «*πολύ όμορφη*», η Καθολική της θρησκεία την εμπόδισε να είναι η κατάλληλος σύζυγος για τον επικεφαλής της Αγγλικανικής Εκκλησίας.

Στις 25 Απριλίου 1867 παντρεύτηκε το Φίλιππο, Κόμη της Φλάνδρας, δεύτερο γιο του Λεοπόλδου Α΄ του Βελγίου.

Η Μαρία ήταν φτασμένη καλλιτέχνης, με περιστασιακές εκθέσεις ακόμα και στην Έκθεση των Βρυξελλών. Είχε ένα λογοτεχνικό σαλόνι, που αποτέλεσε τόπο συγκέντρωσης πολλών συγγραφέων και σημείο αναφοράς της κοινωνικής ζωής των Βρυξελλών για σαράντα χρόνια. Είχε, επίσης, αποδείξει την εκτίμησή της για τη μουσική και απένειμε ένα χρυσό μετάλλιο στο Κουαρτέτο Ζόλνερ, μετά την παράστασή του ενώπιον της βελγικής βασιλικής οικογένειας.

Πέθανε στις 26 Νοεμβρίου 1912 στις Βρυξέλλες σε ηλικία 67 ετών μετά από πνευμονία, η οποία την ταλαιπωρούσε αρκετές ημέρες. Τάφηκε στην Εκκλησία της Παναγίας του Λάκεν.

## Οικογένεια
Παντρεύτηκε το 1867 το Φίλιππο του Βελγίου, Κόμη της Φλάνδρας, και απέκτησαν πέντε παιδιά:
* Βαλδουίνος (1869 - 1891).
* Ερριέττα (1870 - 1948), παντρεύτηκε τον Εμμανουήλ της Ορλεάνης, Δούκα του Βαντόμ. Απέκτησαν 4 παιδιά.
*Ιωσηφίνα Μαρία (1870 - 1871), δίδυμη αδελφή της Ερριέττας.
* Ιωσηφίνα Καρολίνα (1872 - 1958), παντρεύτηκε τον Κάρολο Αντώνιο του Χοεντσόλλερν. Απέκτησαν 4 παιδιά
* Αλβέρτος Α΄ (1875 - 1934), Βασιλιάς του Βελγίου. Νυμφεύτηκε την Ελισάβετ εν Βαυαρία. Απέκτησαν 3 παιδιά.

## Τίτλοι
*17 Νοεμβρίου 1845 – 25 Απριλίου 1867: *Η Γαληνοτάτη Υψηλότητα* Πριγκίπισσα Μαρία του Χοεντσόλλερν-Ζίγκμαρινγκεν
*25 Απριλίου 1867 – 17 Νοεμβρίου 1905: *Η Βασιλική Υψηλότητα* Η Κόμισσα της Φλάνδρας
*17 Νοεμβρίου 1905 – 26 Νοεμβρίου 1912: *Η Βασιλική Υψηλότητα* Η Χήρα Κόμισσα της Φλάνδρας

Ο πλήρης τίτλος της ήταν: *Η Αυτής Βασιλική Υψηλότητα* Μαρία, Πριγκίπισσα Φιλίππου του Βελγίου, Κόμισσα της Φλάνδρας, Πριγκίπισσα της Σαξονίας-Κοβούργου-Γόθας, Δούκισσα της Σαξονίας

### Τιμητικές διακρίσεις
* Βασίλειο της Βαυαρίας: Κυρία του Τάγματος της Αγίας Ελισάβετ, 1900: γαμήλιο δώρο προς τιμήν του γιου της.
* Βασίλειο της Ισπανίας: 823η Κυρία του Τάγματος της Βασίλισσας Μαρίας Λουίζας - .
* Κυρία του Τάγματος του Έναστρου Σταυρού.
* Κυρία Μεγαλόσταυρου του Τάγματος του Σιδερένιου Στέμματος.
* Κυρία του Τάγματος της Αγίας Ισαβέλλας.

## Παραπομπές


Κατηγορία:Οίκος της Σαξονίας-Κοβούργου-Γόθας
Κατηγορία:Πριγκίπισσες του Βελγίου
Κατηγορία:Πριγκίπισσες της Γερμανίας
Κατηγορία:Πριγκίπισσες του Χοεντσόλερν-Ζίγκμαρινγκεν
Κατηγορία:Πριγκίπισσες της Σαξονίας-Κοβούργου-Γόθας
Όλαφ Σολτς

O **Όλαφ Σολτς** (γερμανικά: *Olaf Scholz ·* Οσναμπρύκ, 14 Ιουνίου 1958), είναι Γερμανός πολιτικός του SPD, που υπηρέτησε ως ομοσπονδιακός Καγκελάριος της Γερμανίας από το 2021 έως το 2025. 

## Βιογραφία
Γεννήθηκε τον Ιούνιο του 1958 στο Όσναμπρυκ της Κάτω Σαξωνίας της Γερμανίας. Μεγάλωσε στο Αμβούργο. Αφού αποφοίτησε από το λύκειο το 1977, σπούδασε Νομική στο Πανεπιστήμιο του Αμβούργου, λαμβάνοντας πτυχίο (LLB) το 1984.

### Προσωπική ζωή
Είναι παντρεμένος από το 1998 με την πολιτικό του SPD Μπρίτα Ερνστ, με την οποία ζουν στο Πότσδαμ από το 2018.

### Πολιτική διαδρομή
Από το 2007 ως το 2009, ο Σολτς διετέλεσε ομοσπονδιακός Υπουργός Εργασίας και Κοινωνικών Υποθέσεων και από το 2009 ήταν ένας από τους αναπληρωτές προέδρους της κοινοβουλευτικής ομάδας του SPD στην Μπούντεσταγκ, καθώς και πρόεδρος στην κοινοβουλευτική ομάδα του SPD στο Αμβούργο. Από τις 7 Μαρτίου 2011 μέχρι τις 13 Μαρτίου 2018 ήταν Δήμαρχος του Αμβούργου και από τις 14 Μαρτίου 2018 υπηρέτησε ως ομοσπονδιακός Υπουργός Οικονομικών και Αντικαγκελάριος της Γερμανίας. Το 2018 διετέλεσε επίσης μεταβατικός πρόεδρος του SPD.

Μετά τις ομοσπονδιακές εκλογές του 2021, και ύστερα από τον σχηματισμό τρικομματικής κυβέρνησης (Σοσιαλιστών, Πρασίνων και Ελευθέρων Δημοκρατών) , ο Σολτς εξελέγη ομοσπονδιακός Καγκελάριος της Γερμανίας στις 8 Δεκεμβρίου 2021, με 395 ψήφους από τη Μπούντεσταγκ.

## Παραπομπές


Κατηγορία:Γερμανοί πολιτικοί
Κατηγορία:Υπουργοί οικονομικών της Γερμανίας
Κατηγορία:Γερμανοί αντικαγκελάριοι
Κατηγορία:Καγκελάριοι της Γερμανίας
Φάρα Κουτσονίκα

Οι **Κουτσονικαίοι** ήταν ένα από τα 3 αρχηγά γένη του Σουλίου. Ο επικεφαλής της φάρας κατά την πτώση του Σουλίου ήταν ο Νικόλαος Κουτσονίκας (ο γερο Κουτσονίκας) που ήταν ο μόνος εκ των τριών ηγετών που κράτησε τη φάρα του στο Σούλι αγωνιζόμενοι στην Κιάφα μέχρι το τέλος. Η φάρα Κουτσονίκα ήταν αυτή που έδωσε το Ζάλογγο συγκλονίζοντας τον κόσμο και αποτέλεσε φάρο της ελληνικής επανάστασης του 1821. Η μάχη των Κουτσονικαίων συνεχίστηκε στη Μάχη του Σέλτσου, στη μονή Σέλτσου (1804) όπου σκοτώθηκε ο γέρο Κουτσονίκας και ξεκληρίστηκε το μεγαλύτερο μέρος της φάρας.

## Συμμετοχή στην [[Ελληνική Επανάσταση του 1821]]
Τα λίγα παιδιά και οι γυναίκες της φάρας που έμειναν περιπλανήθηκαν βιώνοντας μεγάλη φτώχεια και στερήσεις μέχρι την έναρξη του 1821. Οι Σουλιώτες χτύπησαν πρώτοι τους Τούρκους στις 6.12.1820 (παραπλανώντας και τον Αλήπασα σύμφωνα με τις οδηγίες του Αλέξανδρου Υψηλάντη και των Φιλικών για να κερδίσουν χρόνο οι επαναστάτες στον Μωριά). Οι λίγοι Κουτσονικαίοι που γλίτωσαν και συμμετείχαν στην επανάσταση αφού είχαν εν τω μεταξύ μεγαλώσει ήταν:

* Μάρκος Κουτσονίκας
* Αθανάσιος Κουτσονίκας
* Ιωάννης Κουτσονίκας
* Χρήστος Κουτσονίκας
* Γιώργος Κουτσονίκας ο Καραΐσκος
* Λάμπρος Κουτσονίκας

## Πολεμική δραστηριότητα 1820-1829
Έλαβαν μέρος από την έναρξη του Αγώνα και πολεμούσαν αδιάκοπα μέχρι την Ανεξαρτησία. Οι σημαντικότερες συμμετοχές τους ήταν:

* στις εκστρατείες των Σουλιωτών (επικεφαλής Μάρκος Μπότσαρης)
* στο Μεσολόγγι (επικεφαλής Νότης Μπότσαρης)
* στο Δίστομο (επικεφαλής Γεώργιος Καραϊσκάκης)
* στην Κορωνησία (επικεφαλής Αθανάσιος Κουτσονίκας)

Μετά την απελευθέρωση εγκαστάθηκαν στο Αγρίνιο αρνούμενοι εγκατάσταση στην Αθήνα για να είναι κοντά στο Σούλι.... το απελευθέρωσαν το επόμενο αιώνα πολεμώντας και οι Κουτσονικαίοι στους Βαλκανικούς Πολέμους.

## Οι Κουτσονικαίοι στο Αγρίνιο
μικρογραφία
Το 1834 οι Κουτσονικαίοι βρίσκονται στο Αγρίνιο (Βραχώρι) όπου σε κατάσταση του Επάρχου Ζαβού με ημερομηνία 12 Μαΐου 1834 καταγράφονται 5 οικογένειες Κουτσονικαίων με 26 μέλη συνολικά.

## Πηγές


Κατηγορία:Σούλι
Κατηγορία:Αγωνιστές του 1821
Τάλορκ Α΄ των Πίκτων

Ο **Ταλόρκ**, γιος του Άνιελ, ήταν βασιλιάς των Πικτών από το 452 έως το 456.

Οι κατάλογος βασιλιάδων του Χρονικού των Πικτών αναφέρει ότι βασίλεψε 2 ή 4 χρόνια ανάμεσα στον Ντρεστ Α΄ και τον αδερφό του Νέχταν.

## Παραπομπές

*Anderson, Alan Orr, *Early Sources of Scottish History A.D 500&#x2013;1286*, volume 1. Reprinted with corrections. Paul Watkins, Stamford, 1990. 

## Εξωτερικοί σύνδεσμοι

*Pictish Chronicle

Κατηγορία:Βασιλείς των Πίκτων
Κρις Κάρεϊ

Ο **Κρις Κάρεϊ** (αγγλικά: *Chris Carey*) είναι Βρετανός επίτιμος καθηγητής ελληνικής γλώσσας και κλασικών σπουδών στο Πανεπιστημιακό Κολέγιο του Λονδίνου (UCL). Πριν την συνταξιοδότησή του, διηύθυνε το τμήμα ελληνικών σπουδών στο UCL, από το 2003 μέχρι το 2016. Τον Απρίλιο του 2000, η εφημερίδα *[[The Independent]]* τον αποκάλεσε ένα από τα «αστέρια της μοντέρνας κλασικής εποχής».

## Βιογραφία
Ο Κάρεϊ ξεκίνησε την καριέρα του στο Πανεπιστήμιο του Κέιμπριτζ, ως ερευνητικός υπότροφος, προτού πάει στο St Andrews University, όπου δίδαξε από το 1977 μέχρι το 1991 εκτός από το 1987-88 όταν εργάστηκε ως επισκέπτης καθηγητής στο Πανεπιστήμιο της Μινεσσότα. Ενώ ήταν στην Μινεσσότα, δίδαξε στο Carleton College. Το 1991 εξελέγη καθηγητής Κλασικών Σπουδών στο Πανεπιστήμιο του Λονδίνου προτού πάει στο UCL και αναλάβει την θέση του Διευθυντή στο Τμήμα Ελληνικών Σπουδών το 2003. Το 2012 εξελέγη μέλος της Βρετανικής Ακαδημίας.

## Υποτροφία
Το διδακτορικό του Κάρεϊ είχε ως θέμα του τον Πίνδαρο και εποπτεύθηκε από τους P. E. Easterling, John Killen και Sir Denys Page. Έχει δημοσιεύσει μελέτες πάνω στην λυρική ποίηση, τον Όμηρο και την νομοθεσία στην αρχαία Αθήνα. Έχει επίσης ολοκληρώσει την μετάφραση των έργων του Λυσία.

Αυτή την περίοδο συνεργάζεται με το Cambridge University Press για να δημοσιεύσει έναν σχολιασμό του έβδομου βιβλίου του Ηροδότου.

## Δραστηριότητες εκτός Ηνωμένου Βασιλείου
Ο Κάρεϊ είναι γνωστός για την αγάπη που τρέφει για το Λονδίνο και την λονδρέζικη ζωή. Είναι προσυλητιστής των Κλασικών Σπουδών, δίνει συχνές διαλέξεις σε πανεπιστήμια και διευθύνει το The Iris Project.

## Παραπομπές


## Πηγές
* Chris Carey - σύντομο βιογραφικό
* https://www.independent.co.uk/news/education/education-news/its-a-ticket-back-to-civilisation-258498.html

## Εξωτερικοί σύνδεσμοι
* http://www.ucl.ac.uk/ 
* http://www.irismagazine.org/

Κατηγορία:Βρετανοί πανεπιστημιακοί
Κατηγορία:Εταίροι της Βρετανικής Ακαδημίας
Μυρίσης Νάξου

Ο **Μυρίσης** είναι οικισμός της βόρειας ορεινής Νάξου, σε υψόμετρο 380 μέτρων, με 55 κατοίκους (απογραφή 2011). Διοικητικά υπάγεται στην *[[Δήμος Νάξου & Μικρών Κυκλάδων#Τοπική Κοινότητα Κορωνίδος %5B 594 %5D|Τοπική Κοινότητα Κορωνίδος]]* , η οποία υπάγεται στη *Δημοτική Ενότητα Δρυμαλίας* που υπάγεται στο *[[Δήμος Νάξου & Μικρών Κυκλάδων|Δήμο Νάξου και Μικρών Κυκλάδων]]*.

## Πληθυσμιακή εξέλιξη

## Διοικητικές μεταβολές
* Το 1928, στην απογραφή, αναγνωρίζεται ως οικισμός και προσαρτάται στην *κοινότητα Κορωνίδος* με έδρα τον *[[Κωμιακή Νάξου|οικισμό Κωμιακή]]*.
* Το 1940, στην απογραφή ο οικισμός καταργείται.
* Το 1951, στην απογραφή αναγνωρίζεται και πάλι και προσαρτάται στην *κοινότητα Κορωνίδος*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97), η κοινότητα *Κορωνίδος* καταργείται και ο οικισμός προσαρτάται στο νεοσύστατο δήμο ''Δρυμαλίας'' με έδρα *τον* οικισμό *[[Χαλκί Νάξου|Χαλκείο]]*. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Κορωνίδας*, του *Δήμου Δρυμαλίας*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο δήμος *Δρυμαλίας* και ο οικισμός προσαρτάται στο νεοσύστατο δήμο ''Νάξου & Μικρών Κυκλάδων''. 
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς  Αγιά ( 31 κ.), Απόλλωνα ( 129 κ.), Κάμπο ( 31 κ.) Κορωνίδα (Κωμιακή 279 κ.), Ταξιάρχη ( 22 κ.), Φαρακλό ( 5 κ.) και Χίλια Βρύση ( 42 κ.) την *τοπική κοινότητα Κορωνίδος* ( 594 κ.). Η τ.κ. Κορωνίδος υπάγεται στη δημοτική ενότητα Δρυμαλίας, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Παραπομπές


Κατηγορία:Χωριά της περιφερειακής ενότητας Νάξου
Χάρι Άλεν

Ο **Χάρι Άλεν** (Harry Allen, 5 Νοεμβρίου 1911 – 14 Αυγούστου 1992) , ήταν Άγγλος δήμιος που απαγχόνιζε τους Ελληνοκύπριους αγωνιστές της ΕΟΚΑ στις φυλακές της Λευκωσίας, κατά τη δεκαετία του 1950, την εποχή που οι Βρετανοί προσπαθούσαν να καταπνίξουν τον απελευθερωτικό αγώνα της Κύπρου.

## Θύματα

Οι απαγχονισθέντες από τον Άλεν ήταν:
*Μιχαλάκης Καραολής και Ανδρέας Δημητρίου (10 Μαΐου 1956), 
*Ανδρέας Ζάκος, Ιάκωβος Πατάτσος και Χαρίλαος Μιχαήλ (9 Αυγούστους 1956),
*Μιχαήλ Κουτσόφτας, Στέλιος Μαυρομμάτης και Ανδρέας Παναγίδης (21 Σεπτεμβρίου 1956) 
*Ευαγόρας Παλληκαρίδης (14 Μαρτίου 1957).

Φέρεται επίσης να είναι ο εκτελεστής της 54χρονης Ελληνοκύπριας, Στυλλούς Παντοπίου Χριστοφή, που καταδικάστηκε τότε για τον φόνο της γερμανικής καταγωγής νύφης της.

## Ενθύμια

Ο εκτελεστής κρατούσε ημερολόγιο και ενθύμια από τις τελευταίες στιγμές των θυμάτων του. Τα ενθύμια αυτά παραδόθηκαν στον Πρόεδρο της Βουλής, Γιαννάκη Ομήρου, από αντιπροσωπεία αποδήμων. Τα αντικείμενα αυτά είναι ένα ρολόι, ένα ρόπαλο, αριθμός φωτογραφιών του ιδίου και κατάλογος τριών δακτυλογραφημένων σελίδων με τις λεπτομέρειες των εκτελέσεων των εννέα Ελληνοκυπρίων. Στον κατάλογο αυτό περιλαμβάνονται στοιχεία όπως ημερομηνία γεννήσεως, ημερομηνία απαγχονισμού και πόσα δευτερόλεπτα χρειάστηκαν να περάσουν μέχρι να αφήσει την τελευταία του πνοή ο καθένας από τους εκτελεσθέντες. Στα αντικείμενα περιλαμβάνονται επίσης δύο επάργυρα ποτήρια με επιγραφές αφιερώματα προς αυτόν από φίλους του και ένα παραδοσιακό νεροκόλοκο με την επιγραφή “εσκαλίσθη εις τας Κεντρικάς Φυλακάς στις 12 Σεπτεμβρίου του 1958”.

Έχει εκδοθεί βιβλίο για τη ζωή του, με τίτλο *Ο τελευταίος δήμιος της Βρετανίας*, που εξέδωσε το Μουσείο των φυλακών Wandsworth.

## Δείτε επίσης
* ΕΟΚΑ

## Πηγές


Κατηγορία:Άγγλοι δήμιοι
Χάικο Μάας

Ο **Χάικο Γιόζεφ Μάας** (γερμανικά: *Heiko Josef Maas*, 19 Σεπτεμβρίου 1966) είναι Γερμανός πολιτικός (SPD), που υπηρέτησε ως Υπουργός Εξωτερικών της Γερμανίας, στην τέταρτη κυβέρνηση της Άνγκελα Μέρκελ, από τον Μάρτιο του 2018 έως τον Δεκέμβριο του 2021.

Από το 2013 μέχρι το 2018 ήταν Ομοσπονδιακός υπουργός Δικαιοσύνης και Προστασίας Καταναλωτών. Προηγουμένως, ήταν αναπληρωτής πρωθυπουργός στο ομόσπονδο κρατίδιο του Ζάαρλαντ, καθώς και υπουργός Οικονομίας, Εργασίας, Μεταφορών και Ενέργειας και από το 1998 ως το 1999 υπουργός Περιβάλλοντος, Ενέργειας και Μεταφορών στο Ζάαρλαντ.

## Παραπομπές


Κατηγορία:Γερμανοί πολιτικοί
Κατηγορία:Υπουργοί Εξωτερικών της Γερμανίας
Κοντέα

Η **Κοντέα** () είναι χωριό στην ανατολική Κύπρο.

Το έδαφος του οικισμού ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Κατηγορία:Κοινότητες της Επαρχίας Αμμοχώστου
Χριστιανικός μυστικισμός

Με τον όρο **Χριστιανικός μυστικισμός** εννοούμε τις διδασκαλίες οι οποίες έχουν άμεση σχέση με τον χριστιανισμό και τη μυστικιστική διδασκαλία ταυτόχρονα. Πολλές φορές συμβαίνουν φαινόμενα θρησκευτικού συγκρητισμού με διάφορες ομάδες να έχουν πάρει στοιχεία από το χριστιανισμό και διάφορες άλλες διδασκαλίες. Τάσεις προς το μυστικισμό μπορούν να παρατηρηθούν ανάμεσα στην Ορθόδοξη Εκκλησία και τους ρωμαιοκαθολικούς αλλά όχι στους προτεστάντες εφόσον απορρίπτουν τη παράδοση της Εκκλησίας, απορρίπτουν σε πολύ μεγάλο βαθμό και τις μυστικιστικές διδασκαλίες.

## Πηγές


Κατηγορία:Χριστιανισμός
Αστρονομικό ρολόι

[thumb|400px|Πρόσοψη του [Αστρονομικό Ρολόι της Πράγας|αστρονομικού ρολογιού, στην πλατεία της παλιάς πόλης, στην Πράγα.]]
Το **αστρονομικό ρολόι** είναι ρολόι με ειδικούς μηχανισμούς και δείκτες για την εμφάνιση αστρονομικών πληροφοριών, όπως οι σχετικές θέσεις του ήλιου, της σελήνης, των ζωδιακών αστερισμών και μερικές φορές των κύριων πλανητών.

Ο τρόπος ανάγνωσης τους μπορεί να διαφέρει από ρολόι σε ρολόι.

Το αστρονομικό ρολόι της Πράγαςαπεικονίζει την τωρινή ώρα με τον χρυσό δείκτη και τυους ρωμαϊκούς αριθμούς.

Απεικονίζεται η παλιά μποέμιακή ώρα (τσιγγάνικη) με τους αραβικούς αριθμούς στον εξωτερικό μαύρο κύκλο. Ο συγκεκριμένος χρόνος μέτρησης δείχνει ότι η καινούργια ημέρα ξεκινάει κατά την δύση, τότε θα δείχνει το νούμερα 24.

Επίσης η αστρική ώρα με το δείκτη που έχει το μικρό αστέρι (στο δεξιό μέρος της φωτογραφίας) και την παλιά βαβυλώνια ώρα.

Τα τρία χρώματα στο υπόβαθρο του ρολογιού συμβολίζουν, την ημέρα με γαλάζιο, το ξημέρωμα και το σούρουπομε κόκκινο και  την νύχταμε μαύρο. 

Το σύμβολο του ήλιου συμβολίζει το αν είναι ημέρα ή νύχτα και επίσης αν είναι χειμώνας ή καλοκαίρι. Τα καλοκαίρια η ώρες ηλίου είναι περισσότερες και ο ήλιος μετακινείται πάνω στον δείκτη, δηλαδή όταν είναι κοντά στην άκρη του δείκτη θα διανύσει περισσότερη απόσταση για να πραγματοποιήσει έναν κύκλο και βρίσκεται για περισσότερο χρόνο στην μπλε περιοχή, ενώ τον χειμώνα είναι κοντά στην βάση του δείκτη όπου διανύει μικρότερη απόσταση, διανύει περισσότερο χρόνο από ότι το καλοκαίρι στην κόκκινη και μαύρη περιοχή συμβολίζοντας αντίστοιχα τις μεγάλες ημέρες του καλοκαιριού και τις μικρές ημέρες του χειμώνα.

## Παραπομπές



Κατηγορία:Αστρονομικά όργανα
Κατηγορία:Αρχαία ελληνική αστρονομία
Κατηγορία:Ελληνιστική μηχανική
Βουκάσιν Ράντισιτς

Ο **Βουκάσιν Ράντισιτς** (1810-1843) (σερβικά: Vukašin Radišić) ήταν Σέρβος λόγιος και εκπαιδευτικός.

## Βίος
Ο **Βουκάσιν Ράντισιτς** γεννήθηκε το 1810 στη Μπατάνιτσα, χωριό κοντά στο Σεμλίνο. Εκεί έμαθε ελληνικά, λόγω  και της ακμαίας εκεί ελληνικής κοινότητας. Στη συνέχεια δίδαξε την ελληνική γλώσσα στο ίδιο μέρος. Εγκαταστάθηκε στην Ηγεμονία της Σερβίας και δίδαξε στο Γυμνάσιο του Κραγούγεβατς. Το 1840 εστάλη ως Γραμματέας της σερβικής αντιπροσωπείας στην Κωνσταντινούπολη. Επέστρεψε στο Βελιφράδι όπου πέθανε φθισικός στις 15 Δεεκεμβρίου 1843.
## Συγγραφικό έργο
Εξέδωσε το *Αναγνωσματάριο εις χρήσιν της των Σέρβων νεολαίας σχεδιασθέν υπό Βουκασίνου Ράδισσικι διδασκάλου της σήμερον ελληνικής γλώσσης εν τω Ηγεμονικό -Σερβικώ Γυμνασίω της Κραγουέβτσης* Μετέφρασε στην σερβική ολόκληρο τον Ανακρέοντα , αποσπάσματα του Ξενοφώντα, του Βίωνα, του Μόσχου, του Τυρταίου, του Πτωχοπρόδρομου.
## Θαυμαστής και μεταφραστής του Κοραή
Ο Βουκάσιν Ράντισιτς υπήρξε θαυμαστής του Κοραή και προέβη σε μεταφράσεις αποσπασμάτων των έργων του. Στην επίσημη εφημερίδα Serbske Novine  με άρθρο του τον χαρακτήρισε *Σωκράτη της νεωτέρας Ελλάδος*. 
Μετεφρασε τα 
**Αδαμάντιου Κοραή λόγοι εις τους Έλληνας περί επιστήμης και παιδείας*  στο περιοδικό  Golubica (1842),  εκ του προλόγου της μετάφρασης του Μπεκαρία περί αδικημάτων
**Αδαμάντιου Κοραή διδαχή προςνεωτέρους Έλληνας περί Θεάτρου*, απόσπασμα εκ του Διαλόγου των Γραικών (από τα Πολιτικά του Πλουτάρχου)
** Αδαμάντιου Κοραή υποθήκαι προς τους νέους Έλληνας περί διδασκαλίας των επιστημων στοίδιο περιοδικό (1843) εκ του προλόγου του πέμπτου τόμου των Βίων του Πλουτάρχου
**Λόγοι του Αδαμάντιου Κοραή προς τους κατηγορούντας την φιλοσοφίαν* στο ίδιο περιοδικό εκ των προλεγομένω στον Ισοκράτη
**Αδαμάντιου Κοραή υποθήκαι περί Αναγγενήσεως της Ελλάδος'' στο ίδιο περιοδικό από ταπρολεγόμενα του Ισοκράτη.

## Παραπομπές


## Πηγές
*Μιχαήλ Λάσκαρις,«Σέρβος μεταφραστης του Κοραή. Ο Βουκάσιν Ράδισιτς»,Ελληνικά, τομ.6 (1933), σελ.78-80

Κατηγορία:Σέρβοι εκπαιδευτικοί
Ιάσων Μοσχοβίτης

Ο **Ιάσων Μοσχοβίτης** (Αθήνα, 1932 - Αθήνα, 25 Ιουνίου 2025) ήταν Έλληνας δημοσιογράφος.

## Βιογραφία
Γεννήθηκε στην Αθήνα το 1932.  Σταδιοδρόμησε παράλληλα στα έντυπα και ηλεκτρονικά ΜΜΕ από 1951. Αρχικά ως ρεπόρτερ και ακολούθως ως πολιτικός συντάκτης στις εφημερίδες Βραδινή, Ακρόπολις και Απογευματινή. Την περίοδο 1983-1985 διετέλεσε διευθυντής της *[[Απογευματινή|Απογευματινής]]* και 1985-1986 της *[[Η Βραδυνή|Βραδυνής]]*. Στα ηλεκτρονικά μέσα εργάστηκε σε ζωντανά ρεπορτάζ στο ραδιόφωνο του ΕΙΡ και από το 1969 πρωτοστάτησε στη δημιουργία της κρατικής τηλεόρασης, ως κεντρικός παρουσιαστής δελτίου ειδήσεων, πρώτος αρχισυντάκτης στον τομέα των ειδήσεων και τέλος ως Αναπληρωτής Γενικός Διευθυντής επί διετία. 

Στο χώρο των ιδιωτικών ηλεκτρονικών ΜΜΕ υπήρξε, το 1987, ο δημιουργός & πρώτος διευθυντής του ραδιοφώνου του ΑΝΤ1 FM και από το 1992 για πολλά έτη στέλεχος του ομίλου ΑΝΤ1. Το 1989 οργάνωσε και υπήρξε ο πρώτος διευθυντής ειδήσεων του MEGA Channel. Το 1959 στην ανεξάρτητη Κύπρο, οργάνωσε και διετέλεσε για 3 χρόνια διευθυντής του Γραφείου Τύπου της Ελληνικής Πρεσβείας στη Λευκωσία. Διετέλεσε επίσης μέλος του Εθνικού Ραδιοτηλεοπτικού Συμβουλίου, την περίοδο 1994-2002. 

Ως παρουσιαστής του κεντρικού δελτίου ειδήσεων, περιέγραψε σε απευθείας μετάδοση την αποστολή του Απόλλων 11 στο φεγγάρι και την πρώτη προσεδάφιση ανθρώπων στη Σελήνη, που μέχρι σήμερα κατέχει το ρεκόρ τηλεθέασης στην ελληνική τηλεόραση. 

Είχε τιμηθεί με πληθώρα διακρίσεων, μεταξύ αυτών, το Βραβείο Αθανασίου Μπότση και το Βραβείο της Ένωσης Συντακτών. Είχε παρασημοφορηθεί για την προσφορά του από τον Ελληνικό Ερυθρό Σταυρό.

Απεβίωσε στις 25 Ιουνίου 2025, σε ηλικία 93 ετών.

## Παραπομπές


Κατηγορία:Έλληνες δημοσιογράφοι του 20ού αιώνα
Φαρέλ Γουίλιαμς

Ο **Φαρέλ Γουίλιαμς** (*Pharrell Williams*, 5 Απριλίου 1973) είναι Αμερικανός ράπερ, τραγουδιστής, τραγουδοποιός, μουσικός παραγωγός και παραγωγός ταινιών.

Ο Γουίλιαμς και ο Τσαντ Χιούγκο αποτελούν το δισκογραφικό ντουέτο The Neptunes, που παίζει σόουλ, χιπ χοπ και R&B μουσική. Είναι ο βασικός τραγουδιστής και ο ντράμερ της ροκ-φανκ-χιπ χοπ μπάντας N * E * R * D, που δημιούργησε με τον Χιούγκο και τον παιδικό του φίλο, Σέι Χάιλι. Το πρώτο του σινγκλ, *Frontin*, κυκλοφόρησε το 2003 και ακολούθησε το πρώτο του σόλο άλμπουμ *In My Mind* το 2006. Το δεύτερο άλμπουμ του, *Girl*, κυκλοφόρησε στις 3 Μαρτίου 2014. Αυτό το άλμπουμ προηγήθηκε του εμπορικά επιτυχημένου σινγκλ, *Happy*. Ως μέλος των Neptunes, ο Γουίλιαμς έχει δημιουργήσει πολυάριθμες επιτυχίες για διάφορους καλλιτέχνες.

Ο Γουίλιαμς κατέχει μια επιχείρηση μέσων μαζικής ενημέρωσης που περιλαμβάνει ψυχαγωγία, μουσική, μόδα και τέχνη που ονομάζεται "i am OTHER", μία δημιουργική συλλογικότητα πολυμέσων και δισκογραφική εταιρεία, που λειτουργεί ως ομπρέλα για όλες τις προσπάθειες του Φαρέλ Γουίλιαμς, συμπεριλαμβανομένου του Billionaire Boys Club.

Ο Γουίλιαμς έχει κερδίσει έντεκα βραβεία Γκράμι, συμπεριλαμβανομένων δύο με τους Neptunes. Ήταν, επίσης, υποψήφιος δύο φορές για βραβείο Όσκαρ, το 2014 για το Καλύτερο Πρωτότυπο Τραγούδι για το "Happy" (που ακούστηκε στο *[[Εγώ, ο Απαισιότατος 2]]*) και μία υποψηφιότητα για την καλύτερη ταινία του 2017 ως ένας από τους παραγωγούς του *[[Αφανείς ηρωίδες]]*.

## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί τραγουδοποιοί
Κατηγορία:Αμερικανοί ράπερ
Κατηγορία:Αμερικανοί μουσικοί παραγωγοί
Κατηγορία:Αμερικανοί παραγωγοί ταινιών
Κατηγορία:Βραβευμένοι με Grammy
Κατηγορία:Βραβευμένοι με Brit
Μάχη της Κορωνησίας

Η **Μάχη της Κορωνησίας** ή **Κυρονησίας** ήταν πολεμική σύγκρουση της επανάστασης του 1821 με νικηφόρα έκβαση για τους Έλληνες.

## Η εξέλιξη των γεγονότων
Στις 5 Μαρτίου 1829 η Βόνιτσα ξαναγίνεται ελληνική. Αυτό κινητοποιεί ξανά τον, ευρισκόμενο στα Γιάννενα, Μεχμέτ Ρεσίτ Πασά Κιουταχή στρατηγό με τεράστιο κύρος πλεόν αρχιστράτηγο του Σουλτάνου. Εντολή του να πνίξει τη Ρούμελη στο αίμα τάχιστα για να αναλάβει μετά επικεφαλής των οθωμανικών στρατευμάτων στο ρωσοτουρκικό μέτωπο. Ο αρχιστράτηγος Τζώρτζ αναθέτει την ανάσχεση του Κιουταχή στην χιλίαρχία των Σουλιωτών υπό τον Αθανάσιο Κουτσονίκα με αντικειμενικό σκοπό να κλειστούν στο νησάκι Κορωνησία (σημερινή Κορωνησία νησάκι του Αμβρακικού στον κόλπο Σαλαώρας στην ευρύτερη περιοχή της Άρτας, έναντι της Πρέβεζας και της Βόνιτσας) στο πέρασμα των Οθωμανών και να εμποδίσουν τον Κιουταχή, που μέχρι τότε ήταν αήττητος να περάσει στη Ρούμελη.. Επικεφαλής των τουρκικών στρατευμάτων είναι ο ίδιος ο Κιουταχής. Όμως αποτυγχάνει. Στις 10 Μαρτίου 1829 υπογράφηκε το πρωτόκολλο του Λονδίνου.

## Παραπομπές


Κατηγορία:Μάχες της Ελληνικής Επανάστασης του 1821
Λιώνας Νάξου

Ο **Λιώνας** είναι παράκτιος οικισμός και μικρό λιμάνι της ανατολικής Νάξου με 80 κατοίκους (απογραφή 2011).

## Πληθυσμιακή εξέλιξη

## Διοικητικές μεταβολές
* Το 1940, στην απογραφή, ο οικισμός αναγνωρίζεται και προσαρτάται στην *κοινότητα Κορώνου*.
* Το 1997, με την εφαρμογή του ''προγράμματος Καποδίστρια''*ς* (νόμος 2539/97), η κοινότητα της *Κορώνου* καταργείται και ο οικισμός προσαρτάται στο νεοσύστατο δήμο ''Δρυμαλίας'' με έδρα *τον* οικισμό *[[Χαλκί Νάξου|Χαλκείο]]*. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Κορώνου*, του *Δήμου Δρυμαλίας*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο δήμος *Δρυμαλίας* και ο οικισμός προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Αργοκοιλιώτισσα ( 26 κ.), Ατσιπάπη ( 15 κ.) και Κόρωνο ( 526 κ.) την *Τοπική Κοινότητα Κορώνου* ( 647 κ.). Η τ.κ. Κορώνου υπάγεται στη  δημοτική ενότητα Δρυμαλίας, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Παραπομπές


Κατηγορία:Χωριά της περιφερειακής ενότητας Νάξου
Μάρκος Κουτσονίκας

Ο Σουλιώτης αγωνιστής του 1821 **Μάρκος Κουτσονίκας**, φίλος και συνάμιλλος του Μάρκου Μπότσαρη, εγγόνι του γερο-Κουτσονίκα, γεννήθηκε στο Σούλι περί τα 1789 από τον Ιωάννη (Γιάννο) Κουτσονίκα του Νικολάου. Ακολούθησε τη φάρα του στην έξοδο από το Σούλι προς το Ζάλογγο. Μετά την εποποιία του Ζαλόγγου συνέχισε με τη φάρα των Κουτσονικαίων προς το Βουλγαρέλι, όπου ακολούθησε η  Μάχη του Σέλτσου, στη μονή Σέλτσου. Εκεί σκοτώθηκε ο παππούς του γερο-Κουτσονίκας, ο πατέρας του Γιάννος, οι θείοι του, και ξεκληρίστηκε το μεγαλύτερο μέρος των Κουτσονικαίων. Ο Μάρκος μαζί με λίγα γυναικόπαιδα που σώθηκαν παρέμεινε αιχμάλωτος μέχρις ότου ελευθερώθηκε με τη βοήθεια Ηπειρωτών και Αρβανιτών προεστών. Οι απελευθερωμένοι Κουτσονικαίοι ακολούθησαν τη μοίρα των υπολοίπων Σουλιωτών κυρίως στα Εφτάνησα, όπου διέμεναν υπό δύσκολες συνθήκες και μεγάλη φτώχεια έως την Επανάσταση.

## Πολεμική δράση και θάνατος
Ο Μάρκος Κουτσονίκας πήρε μέρος στην Επανάσταση από την αρχή με τους υπόλοιπους Κουτσονικαίους Αθανάσιο, Ιωάννη, Χρήστο, Γιώργο και Λάμπρο, ως συναρχηγός του Μάρκου Μπότσαρη, με τον οποίο επικεφαλής και τους υπόλοιπους Σουλιώτες αποτέλεσαν το περίφημο Σουλιώτικο Σώμα. Οι Σουλιώτες άνοιξαν την πολεμική δράση εναντίων των Τούρκων για την ελληνική επανάσταση στις 6.12.1820 σύμφωνα με το σχέδιο του Αλέξανδρου Υψηλάντη και τις οδηγίες των Φιλικών.

Ο Μάρκος Κουτσονίκας συνελήφθη στη Μάχη των χωριών Γρατζενά και Τζεριτζανά (Απρίλιος 1821), όπου 200 Σουλιώτες νίκησαν και εκδίωξαν 1.200 Οθωμανούς. Όταν τον πήγαν στον Χουρσίτ Μεχμέτ Πασά είπε: «είμαι ο Μάρκος Κουτσονίκας, το σπαθί μου έκοψε πάνω από εκατό κεφάλια Τούρκων, σκοτώστε με χωρίς καθυστέρηση», κι όταν ο Χουρσίτ απάντησε ειρωνικά: «θα χαρώ να σε δω στην Κωνσταντινούπολη στην Πύλη...», ο Μάρκος Κουτσονίκας ανταπάντησε: «δεν μπορείς να σκλαβώσεις έναν ελεύθερο άνθρωπο!» και αυτοκτόνησε με ένα στιλέτο κρυμμένο κάτω από τα ρούχα του.

## Πηγές


Κατηγορία:Αγωνιστές του 1821
Ιέβα Ζασιμαουσκαϊτέ

Η **Ιέβα Ζασιμαουσκαϊτέ-Κιλτιναβιτσιενέ** (*Ieva Zasimauskaitė-Kiltinavičienė*, 2 Ιουλίου 1993) είναι Λιθουανή τραγουδίστρια που εκπροσώπησε τη Λιθουανία στη Eurovision 2018 με το τραγούδι της "When We're Old", το οποίο ήρθε 12ο στον τελικό του διαγωνισμού. Προηγουμένως είχε προσπαθήσει να εκπροσωπήσει τη χώρα της στη Eurovision το , το , το  και το .

## Βιογραφία
Η Ιέβα Ζασιμαουσκαϊτέ ζει στο Kaunas, τη δεύτερη μεγαλύτερη πόλη της Λιθουανίας. Το 2012 αποφοίτησε από το Γυμνάσιο του Kaunas VDU Rasos στο Kalniečiai. Από το 2012 έως τον Ιούνιο του 2015 πήρε το πτυχίο Bachelor στη Διοίκηση Ξενοδοχείων στη Διεθνή Σχολή Νομικών και Επιχειρήσεων (TTVAM) στη λιθουανική πρωτεύουσα Βίλνιους. Το 2014, η Zasimauskaitė πέρασε ένα εξάμηνο μετά το πρόγραμμα Erasmus στη Βαρκελώνη της Ισπανίας. Την άνοιξη του 2015 ολοκλήρωσε μια πρακτική άσκηση σε ένα ξενοδοχείο στο Kaunas. Τον Δεκέμβριο του 2015, εργάστηκε σε κατάστημα δώρων.

Από την ηλικία των επτά ετών, η Ieva Zasimauskaitė εισήχθη στην τάξη των φωνητικών σχολών Kaunas Aleksandras Kačanauskas στη Žaliakalnis. Μετά από οκτώ χρόνια ολοκλήρωσε το θέμα "Estradian Singing". Στη μουσική σχολή η Ieva τραγούδησε στο φωνητικό συγκρότημα των παιδιών "Linksmasis do" και έπαιξε πιάνο. Συμμετείχε επίσης σε διαγωνισμούς και φεστιβάλ. Στη συνέχεια, η Zasimauskaitė έκανε ένα διάλειμμα ενός έτους χωρίς μουσική. Όταν ήταν 16 χρονών, ακολούθησε την τριμηνιαία συμμετοχή ως μέλος της Χορωδίας του Kaunas στο έργο TV3 "Chorų karai". Αφού η χορωδία (Leader Raigardas Tautkus) κέρδισε το τηλεοπτικό έργο, η Zasimauskaitė ερμήνευε για τρία περίπου χρόνια μαζί με τη χορωδία της σε όλη τη Λιθουανία (έως 16 συναυλίες το μήνα). Μετά από αυτό άρχισε να εργάζεται προσωπικά με τον συνθέτη και μουσικό παραγωγό Tautkus, ηγέτη του συγκροτήματος Boy "N.EO", μετά το οποίο συναντήθηκε το 2011 με τον μελλοντικό σύζυγό της.

## Οικογένεια
Οι γονείς της είναι ιατροί και τους αρεσέι να τραγουδούν. Ο πατέρας της παίζει κιθάρα. Η Ieva έχει έναν αδερφό τέσσερα χρόνια μεγαλύτερο, τον Ugnius Zasimauskas (γεννήθηκε το 1989).

Η τραγουδίστρια παντρεύτηκε τον Ιούνιο του 2015 μετά από μια πενταετή φιλία σε έναν Καθολικό ναό, την Εκκλησία του Αρχαγγέλου Μιχαήλ του Κάουνας. Ο σύζυγός της, Μάριους Κιλτιναβίσιους (γεννημένος το 1982) είναι προπονητής καλαθοσφαίρισης της Λιθουανικής Εθνικής Ομάδας Μπάσκετ (U-20), πρώην προπονητής της BC Sūduva-Mantinga και πρώην τραγουδιστής του συγκροτήματος Boys N.E.O. Από το 2014, και οι δύο είναι χορτοφάγοι, ενδιαφέρονται για την Αγιουρβέδα, ασκούν διαλογισμό. Πολλές φορές το ζευγάρι ταξίδεψε μαζί ως προσκυνητές στην Ινδία.

## Παραπομπές


Κατηγορία:Λιθουανοί τραγουδιστές
Κατηγορία:Διαγωνισμός Τραγουδιού Eurovision 2018
Κλόουν (τραγούδι της Αφροδίτης Φρυδά)

Το **"Κλόουν"** ήταν η ελληνική συμμετοχή στον Διαγωνισμό Τραγουδιού Eurovision 1988, ερμηνευμένη στα Ελληνικά από την Αφροδίτη Φρυδά.

Το τραγούδι παρουσιάστηκε δέκατο τέταρτο εκείνη τη βραδιά, μετά τους Kirsten & Søren της Δανίας με το "Ka' du se hva' jeg sa'?" και πριν την Καρολίνε Κρούγκερ της Νορβηγίας με το  "For vår jord". Στο τέλος της ψηφοφορίας, είχε λάβει 10 βαθμούς, τερματίζοντας 17ο ανάμεσα σε 21 συμμετοχές.

Το τραγούδι τραγουδάται από την προοπτική ενός κλόουν, με τη Φρυδά να εκφράζει τη χαρά της στη διασκέδαση των άλλων. Τραγουδά, ωστόσο, ότι «έχω μια καρδιά» και μιλά για το γεγονός ότι πρέπει να είναι γελαστή και εύθυμη στην δουλειά της, ακόμα και όταν δεν αισθάνεται έτσι.

Κατηγορία:Τραγούδια του 1988
Κατηγορία:Τραγούδια της Ελλάδας στη Eurovision
Κατηγορία:Διαγωνισμός Τραγουδιού Eurovision 1988
Πέτερ Αλτμάιερ

Ο **Πέτερ Αλτμάιερ** (*Peter Altmaier*, 18 Ιουνίου 1958) είναι Γερμανός πολιτικός (CDU). Από τις 14 Μαρτίου 2018 είναι Ομοσπονδιακός υπουργός Οικονομίας και Ενέργειας στην τέταρτη κυβέρνηση της Άνγκελα Μέρκελ. 

Προηγουμένως ήταν - από τις 17 Δεκεμβρίου 2013 - Ομοσπονδιακός υπουργός Ειδικών Καθηκόντων και Διευθυντής του Γραφείου της Καγκελαρίας στην τρίτη κυβέρνηση της Άνγκελα Μέρκελ. Επίσης, κατείχε από τις 24 Οκτωβρίου 2017 και τη θέση του μεταβατικού υπουργού Οικονομικών – μετά την εκλογή του Βόλφγκανγκ Σόιμπλε στην προεδρεία της Μπούντεσταγκ. Από τις 22 Μαϊου 2012 ήταν διάδοχος του Νόρμπερτ Ρέτγκεν στη θέση του υπουργού Περιβάλλοντος στη δεύτερη κυβέρνηση Μέρκελ. Προ πριν, ο Αλτμάιερ ήταν διευθυντής της κοινοβουλευτικής ομάδας της CDU/CSU.

## Παραπομπές


Κατηγορία:Γερμανοί πολιτικοί
Κατηγορία:Υπουργοί οικονομικών της Γερμανίας
Πλανητική γεωλογία

Η **πλανητική γεωλογία**, εναλλακτικά γνωστή ως **αστρογεωλογία** ή **εξωγεωλογία**, είναι τομέας της πλανητικής επιστήμης που ασχολείται με τη γεωλογία των ουράνιων σωμάτων όπως των πλανητών και των φεγγαριών τους, των αστεροειδών, των κομητών και των μετεωριτών. Αν και το πρόθεμα γεω- συνήθως υποδεικνύει θέματα που σχετίζονται με τη Γη, η πλανητική γεωλογία ονομάζεται έτσι για ιστορικούς λόγους και λόγους ευκολίας· εφαρμόζοντας τη γεωλογική επιστήμη σε άλλα πλανητικά σώματα. Λόγω των τύπων των σχετικών ερευνών, είναι επίσης στενά συνδεδεμένη με τη γεωλογία που βασίζεται με τη Γη.

Η πλανητική γεωλογία περιλαμβάνει θέματα όπως τον καθορισμό της εσωτερικής δομής των γήινων πλανητών και εξετάζει επίσης την πλανητική ηφαιστειότητα και τις επιφανειακές διεργασίες όπως τους κρατήρες πρόσκρουσης, τις ποτάμιες και τις αιολικές διεργασίες. Αναλύονται επίσης οι δομές των γιγαντιαίων πλανητών και των φεγγαριών τους, όπως και η σύνθεση των δευτερευόντων σωμάτων του Ηλιακού Συστήματος, όπως οι αστεροειδείς, η ζώνη του Κάιπερ και οι κομήτες.

## Παραπομπές


Κατηγορία:Διαστημική επιστήμη
Απόστολος Τσουρέλας

Ο **Απόστολος Τσουρέλας** είναι Έλληνας πρώην ποδοσφαιριστής που αγωνιζόταν στην θέση του αμυντικού.

Γεννημένος στις 17 Ιουλίου 1963, ξεκίνησε την καριέρα του στην ΑΕ Πυλαίας Θεσσαλονίκης και σε ηλικία 16 ετών μεταπήδησε, τον Ιούλιο του 1979, στον ΠΑΟΚ πριν καν κλείσει τα δεκαεφτά του χρόνια. Είναι ο πιο μικρός σε ηλικία που έκανε ντεμπούτο στον ΠΑΟΚ. Πιο συγκεκριμένα, στις 24 Φεβρουαρίου 1980 ο τότε τεχνικός τού ΠΑΟΚ, Έγκον Πίχατσεκ, τον χρησιμοποίησε ως αλλαγή στα έξι τελευταία λεπτά του εντός έδρας αγώνα κατά της Δόξας Δράμας, που βρήκε νικητές τους γηπεδούχους με 1-0. Αγωνίστηκε στον ΠΑΟΚ απο το 1979 εως το 1989 και συνολικά φόρεσε τη φανέλα του «Δικέφαλου» σε 128 παιχνίδια, σημειώνοντας δύο γκολ. Στην συνέχεια πήγε στον Άρη για δύο χρόνια όπου αγωνίστηκε σε 37 αγώνες πρωταθλήματος, σημειώνοντας ένα τέρμα (στις 29 Απριλίου 1990, σκοράροντας με κεφαλιά το 1-0 στον αγώνα Αρης - Ολυμπιακός 2-1), 7 αγώνες Κυπέλλου και 1 αγώνα Λιγκ Καπ. Ολοκλήρωσε την καριέρα του στον Ηρακλή με τη φανέλα του οποίου αγωνίστηκε 9 φορές.

## Παραπομπές


## Τίτλοι
* Πρωτάθλημα Ελλάδος: **1** (1984-85)

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ηρακλή Θεσσαλονίκης
Δισκογραφία της Μαντόνα

Η Αμερικανίδα τραγουδίστρια Μαντόνα έχει κυκλοφορήσει δεκατρία στούντιο άλμπουμ, τρία σάουντρακ άλμπουμ, πέντε ζωντανά (live) άλμπουμ, έξι συλλογές και άλλες τριάντα τέσσερις περιορισμένες κυκλοφορίες. Το 1982, η Μαντόνα υπέγραψε δισκογραφικό συμβόλαιο με την Sire Records, μια εταιρεία που ανήκει στην Warner Bros. Records. Η πρώτη κυκλοφορία με την εταιρεία ήταν το ομώνυμο ντεμπούτο άλμπουμ της, ''Madonna'' (1983). Έφτασε στο νούμερο οκτώ στα Billboard 200 τσαρτς και πιστοποιήθηκε πέντε φορές πλατινένιο. Ακολούθησε το δεύτερο άλμπουμ, *[[Like a Virgin]]* (1984). Το άλμπουμ έφτασε την πρώτη θέση σε διάφορες χώρες και πιστοποιήθηκε διαμαντένιο στην Αμερική. Το *[[True Blue]]* ήταν το τρίτο στούντιο άλμπουμ της και κυκλοφόρησε το 1986 με πωλήσεις που ξεπερνάνε τα 25 εκατομμύρια αντίτυπα παγκοσμίως, ενώ έγινε ο δεύτερος δίσκος της που πήγε νούμερο ένα στις ΗΠΑ. Το 1987, κυκλοφόρησε δύο άλμπουμ που έγιναν πλατινένια στις Ηνωμένες Πολιτείες: το σάουντρακ ''Who's That Girl'' και την πρώτη συλλογή από remix, *[[You Can Dance]]*. Δύο χρόνια αργότερα, το τέταρτο στούντιο άλμπουμ της *[[Like a Prayer]]* (1989), έγινε το τρίτο της νούμερο ένα άλμπουμ στις Ηνωμένες Πολιτείες και κατέληξε τέσσερις φορές πλατινίνιο εκεί.

## Στούντιο Άλμπουμ

### Σάουντρακ Άλμπουμ

## Συλλογές

### Ζωντανά Άλμπουμ

## Remix Άλμπουμ
* *Remixed Prayers* (1989)
* *GHV2 Remixed: The Best of 1991-2001* (2001)
* *Confessions Remixed* (2006)

Κατηγορία:Δισκογραφία της Μαντόνα
Σούζαν Σόνταγκ

Η **Σούζαν Σόνταγκ** (αγγλικά: *Susan Sontag*, 16 Ιανουαρίου 1933 - 28 Δεκεμβρίου 2004) ήταν Αμερικανίδα συγγραφέας, δοκιμιογράφος, σκηνοθέτρια και ακτιβίστρια. 

## Βιογραφία
Γεννήθηκε το 1933 στη Νέα Υόρκη ως Σούζαν Ρόζενμπλατ και προερχόταν από εβραϊκή οικογένεια. Το 1950, σε ηλικία 17 ετών παντρεύτηκε τον κοινωνιολόγο Φίλιπ Ριφ, με τον οποίο απέκτησε έναν γιο, τον Ντέιβιντ. Ο γάμος διήρκεσε μέχρι το 1959.

Σπούδασε στο Πανεπιστήμιο του Σικάγο φιλοσοφία, αρχαία ιστορία και λογοτεχνία. Έκανε στο Χάρβαρντ μεταπτυχιακές σπουδές στην Αγγλική φιλολογία και στη φιλοσοφία και ξεκίνησε τη διαδακτορική της διατριβή στην ελληνική φιλοσοφία, την οποία δεν ολοκλήρωσε ποτέ.

Σε ηλικία 22 ετών έφυγε για το Παρίσι, όπου άρχισε να αισθάνεται σεξουαλικά απελευθερωμένη, συνάπτοντας σχέσεις με γυναίκες. Στα έργα της ασχολήθηκε με ζητήματα όπως η φωτογραφία, η τέχνη, ο φασισμός και το HIV/AIDS. Η τελευταία της σύντροφος ήταν η φωτογράφος Άνι Λίμποβιτς.

Απεβίωσε το 2004 από μυελοδυσπλαστικό σύνδρομο σε ηλικία 71 ετών.
## Βιβλία στα ελληνικά
*(1993)	*Περί φωτογραφίας*, Φωτογράφος
*(1998)	*Για το στυλ. Ενάντια στην ερμηνεία. Περί κινηματογραφοφιλίας*, Καθρέφτης
*(1998)	*Ο εραστής του ηφαιστείου*, Οδυσσέας
*(2001)	*Αμέρικα*, Οδυσσέας
*(2003)	*Παρατηρώντας τον πόνο των άλλων*, Scripta
*(2006)	*Η νόσος ως μεταφορά. Το AIDS και οι μεταφορές του*, Ύψιλον
*(2010)	*Η γοητεία του φασισμού*, Ύψιλον
*(2010)	*Το πνεύμα ως πάθος*, Ύψιλον

## Παραπομπές


Κατηγορία:Αμερικανοί συγγραφείς
Κατηγορία:Αμερικανοί σκηνοθέτες
Κατηγορία:Αμερικανοεβραίοι
Κατηγορία:ΛΟΑΤ πρόσωπα από τις ΗΠΑ
Κατηγορία:ΛΟΑΤ Εβραίοι
Κατηγορία:Αμερικανοί ακτιβιστές
Κατηγορία:Αμερικανοί φεμινιστές
Κατηγορία:Εβραίοι φεμινιστές
Μπαλίς Οβέζοφ

Ο **Μπαλίς Οβέζοβιτς Οβέζοφ** (29 Δεκεμβρίου 1915 – 13 Οκτωβρίου 1975) (τουρκμενικά: Balyş Öwezow), υπηρέτησε δύο φορές ως Γενικός Γραμματέας του Κομμουνιστικού Κόμματος της Τουρκμενικής ΣΣΔ.

Διαδέχτηκε τον Σάντζα Μπατίροφ, ξεκινώντας την πρώτη θητεία του το 1950 και παραμένοντας στην εξουσία μέχρι τον Οκτώβριο του 1951, όταν ο Σουχάν Μπαμπάγιεφ τον διαδέχθηκε ως Γενικό Γραμματέα.

Ο Οβέζοφ επέστρεψε στην εξουσία στις 13 Ιουνίου 1960, μετά το θάνατο του Ντζούμα Ντούρντι Καράγιεφ. Υπηρέτησε μέχρι τις 24 Δεκεμβρίου 1969. Ο Μουχαμεντνάζαρ Γκαπούροοφ τον διαδέχθηκε.

## Παραπομπές

* Κυβερνήτες των Σοβιετικών Δημοκρατιών

## Εξωτερικοί σύνδεσμοι
* 

Κατηγορία:Πολιτικοί του Κομμουνιστικού Κόμματος του Τουρκμενιστάν
Μονή της Αγίας Παρασκευής Δομαβιστίου

Η **Μονή της Αγίας Παρασκευής Δομαβιστίου** βρίσκεται στη βορειοδυτική πλευρά του όρους Άσκιο, στον νομό Κοζάνης. Σήμερα σώζεται μόνο το καθολικό της.

Έχει πάρει την ονομασία της από το χωριό Δομαβίστι (ή Ντομαβίστι) που ήταν κοντά στην μονή και το οποίο δεν υπάρχει σήμερα.

## Ιστορία της Μονής
Δεν είναι γνωστό πότε ακριβώς ιδρύθηκε το μοναστήρι ούτε πότε ακριβώς χτίστηκε το καθολικό του.

Πάνω από την είσοδο που συνδέει τον νάρθηκα με τον κυρίως ναό του καθολικού υπάρχει επιγραφή στην οποία αναφέρεται ότι ο ιερομόναχος Μωϋσής, από το Βελιγράδι «*εκυνούργοσεν το παλαιόθεν εριπομένο μοναστήρι*» το διάστημα 1761 -1769, χωρίς να μπορεί να αποσαφηνιστεί αν επρόκειτο για ανακαίνιση ή για εκ νέου κατασκευή. Ο επίσκοπος Σεβαστείας Άνθιμος ανέφερε, το 1900, ότι υπήρχε στο μοναστήρι εικόνα της Αγίας Παρασκευής, «*επί λευκού πανίου*», στην οποία αναγραφόταν ότι είχε σταλεί στο μοναστήρι της Αγίας Παρασκευής στο Δοβαμίστι, με χρονολογία 21 Αυγούστου 1362. Με βάση την επιγραφή αυτή το μοναστήρι πρέπει να είχε ιδρυθεί πριν το 1362. Ο Άνθιμος ανέφερε επίσης ότι το μοναστήρι ανακαινίστηκε το 1775 από κάποιο Δωρόθεο. Σε μια ενθύμηση Μηναίου Ιανουαρίου, του 1629, αναφέρεται ότι η μονή «*… Εκτίστηκεν του έτους ατκθ [1329] επί την Ηγομενίαν Μιχαήλ Ιερομονάχου*.»  Σε επιστολή του προς δασάρχη Κοζάνης, στις 26 Οκτωβρίου 1914, ο ηγούμενος της Μονής Στέφανος Ρεμούνδος ανέφερε ότι «*η μονή είναι βυζαντινή αριθμούσα βίον 720 ετών με κτήματα και δάση..*»  Προφορικές παραδόσεις, που δεν μπορούν να τεκμηριωθούν, ανάγουν την ίδρυση του μοναστηριού ακόμα παλιότερα.

Όμως ο αρχιτεκτονικός ρυθμός του καθολικού δείχνει ότι αυτό πρέπει να είναι μεταγενέστερο. Ειδικότερα το καθολικό αν και διατηρεί στην κάτοψη το σταυροειδή εγγεγραμμένο τύπο δεν ακολουθεί το τρίκογχο αθωνικό ρυθμό που χρησιμοποιούνταν από τα τέλη του 10ου αιώνα. Χαρακτηριστικά γνωρίσματα του ναού, όπως η έλλειψη κογχών στα πλάγια, τα μικρά παράθυρα και η δικλινή στέγη οδηγούν στο συμπέρασμα ότι το καθολικό χτίστηκε στα τέλη του 16ου αιώνα ή και αργότερα.

Στα τέλη του 19ου αιώνα κάτοικοι του Δομαβιστίου ενδεχομένως με προτροπή του Μπέη του περιοχής είχαν έρθει σε αντιπαράθεση με την Μονή σχετικά με τα κτήματά της. Το 1889 οι μοναχοί του μοναστηριού δολοφονήθηκαν από τον Μπέη και τους άντρες του. Η αντιπαράθεση των κατοίκων του Δομαβιστίου με την μονή συνεχίστηκε και τα επόμενα χρόνια. Το Σεπτέμβριο του 1891 ο ηγούμενος κατήγγειλε ότι ο εφημέριος του χωριού, ένας ιερομόναχος και ορισμένοι κάτοικοι του χωριού τον χτύπησαν, του αφαίρεσαν χρήματα και αφού τον οδήγησαν στο χωριό τον άφησαν να φύγει.

Στη διάρκεια του Μακεδονικού Αγώνα το μοναστήρι χρησιμοποιήθηκε από ελληνικές ένοπλες ομάδες.

Τα κτίσματα της Μονής εκτός από το καθολικό καταστράφηκαν στη διάρκεια της Κατοχής από τους Γερμανούς.

## Παραπομπές


## Πηγές
* Τα μοναστήρια της Μητροπόλεως Σισανίου και Σιατίστης, Αναστασίου Δάρδα, Μακεδονική Βιβλιοθήκη –Δημοσιεύματα της Εταιρείας Μακεδονικών Σπουδών, Θεσσαλονίκη 1993.

Κατηγορία:Μονές της περιφερειακής ενότητας Κοζάνης
Κατηγορία:Δήμος Βοΐου
Κανάκι Νάξου

Το **Κανάκι** είναι μικρός παράλιος οικισμός της ανατολικής Νάξου, στις παραλίες Ψιλή Άμμο και Μαραθίτη, με 14 κατοίκους (απογραφή 2011). Βρίσκεται 8 χιλιόμετρα νότια της Μουτσούνας. Απέχει περίπου 19 χιλιόμετρα από την Απείρανθο και 44 χιλιόμ. από τη Χώρα της Νάξου. Διοικητικά υπάγεται στην Δημοτική Κοινότητα Απεράθου της Δημοτική Ενότητα Δρυμαλίας του Δήμου ''Νάξου & Μικρών Κυκλάδων''.

## Πληθυσμιακή εξέλιξη

## Διοικητικές μεταβολές
* Το 1981, στην απογραφή, ο οικισμός αναγνωρίζεται και προσαρτάται στην *κοινότητα Απειράθου* (έδρα *[[Απείρανθος Νάξου|Απέραθος]]*).
* Το 1997, με την εφαρμογή του ''προγράμματος Καποδίστρια''*ς* (νόμος 2539/97), η κοινότητα της Απεράθου καταργείται και ο οικισμός προσαρτάται στο νεοσύστατο δήμο ''Δρυμαλίας'' με έδρα *τον* οικισμό *[[Χαλκί Νάξου|Χαλκείο]]*. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Απεράθου*, του *Δήμου Δρυμαλίας*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο δήμος *Δρυμαλίας* και ο οικισμός προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Αζάλα ( 29 κ.), Απέραθο ( 722 κ.), Κλειδώ ( 24 κ.), Λυγαρίδια ( 23 κ.), Μουτσούνα ( 84 κ.) και Πάνερμο ( 8 κ.) τη *δημοτική κοινότητα Απεράθου* ( 904 κ.). Η δ.κ. Απεράθου υπάγεται στη Δημοτική Ενότητα Δρυμαλίας, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Διάφορα
### Παραλίες
Στην περιοχή υπάρχουν πολλές μικρές παραλίες σε ορμίσκους. Ξεχωρίζει όμως για το μέγεθος, την άμμο της και το δασάκι με κέδρους, η παραλία της *Ψιλής Άμμου.*

## Παραπομπές


Κατηγορία:Χωριά της περιφερειακής ενότητας Νάξου
YouTube Kids

Το **YouTube Kids** είναι μια εφαρμογή στο Google Play Store και στο iOS App Store. Ο σκοπός της εφαρμογής είναι να παρέχει μια φιλική και οικογενειακή έκδοση του YouTube για τα παιδιά, με λειτουργίες γονικού ελέγχου και φίλτρα βίντεο. Εκτός από το περιεχόμενο του YouTube, εμφανίζεται περιεχόμενο ειδικά για το YouTube Kids, όπως οι εκπομπές *Hyperlinked, Kings of Atlantis* και *DanTDM Creates a Big Scene*.

## Προγραμματισμός
Οι εμφανίσεις που δημιουργήθηκαν ειδικά για τα παιδιά YouTube περιλαμβάνουν:
* The Fab Lab
* Hyperlinked
* Dan TDM Creates a Big Scene
* The Kings of Atlantis
* Fruit Ninja: Frenzy Force

## Καμπάνιες
Το YouTube Kids, κατά την επίσημη Παγκόσμια Ημέρα Φυσικής Δραστηριότητας, συνεργάστηκε με το Ίδρυμα Gasol για να δημιουργήσει τη λίστα αναπαραγωγής "Make It Healthy, Make It Fun". Η λίστα αναπαραγωγής περιελάμβανε 20 βίντεο, που περιελάμβαναν κινούμενα σχέδια και πληροφορίες για ασκήσεις και συνταγές. Η πρωτοβουλία προέκυψε λόγω της αύξησης των ποσοστών παιδικής παχυσαρκίας.

Kids
Κατηγορία:Λογισμικό Android
Κατηγορία:Λογισμικό iOS
Κατηγορία:Παιδική ψυχαγωγία